长宁区

长宁区是上海个中心城区之一，勒个苏州河南面，静安区西面。长宁区老早并弗是一只头个区域，伊东面老早属于法租界，发展唻比较早，像愚园路、华山路地段有得邪气浓个法国风情。中部个中山公园地区老早是租界个郊区，有英国风格个花园（现在是中山公园）搭仔远东第一名校圣约翰大学。西南面个虹桥老早是外国人个别墅区，风景蛮灵。南面个古北地区是改革开放后发展起来个外国人社区，有交关领事馆，现在韩国人日本人咾啥个邪气多。

总个来讲，长宁区来勒上海算发展比较好个区。交通有得虹桥机场搭仔延安路，景点有得上海动物园、宋庆龄陵园，东面离市里向徐家汇、淮海路也蛮近，是连接上海西面搭市中心个枢纽。

分类:上海个区